|  |  |
| --- | --- |
|  | **Elektroninio dokumento nuorašas** |
|  |
| **KAUNO MIESTO SAVIVALDYBĖS TARYBA** |
| **SPRENDIMAS** |
| **DĖL KAUNO MIESTO SAVIVALDYBĖS TERITORIJOS BENDROJO PLANO KEITIMO** |
| 2020 m. liepos 21 d. Nr. T-321 |
| Kaunas |

Vadovaudamasi Lietuvos Respublikos vietos savivaldos įstatymo 6 straipsnio 19 punktu, 102 straipsniu ir 16 straipsnio 2 dalies 32 punktu, Lietuvos Respublikos teritorijų planavimo įstatymo 6 straipsnio 2 dalimi, 24 straipsnio 4 dalimi, 28 straipsnio 1, 4 ir 5 dalimis ir 29 straipsnio 7 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 132, 133, 134, 136 ir 139 punktais, atsižvelgdama į Kauno miesto savivaldybės teritorijos bendrojo plano 2018–2019 m. sprendinių įgyvendinimo stebėsenos ataskaitos, patvirtintos Kauno miesto savivaldybės administracijos direktoriaus 2020 m. gegužės 12 d. įsakymu Nr. A-1527 „Dėl Kauno miesto savivaldybės teritorijos bendrojo plano 2018–2019 m. sprendinių įgyvendinimo stebėsenos ataskaitos patvirtinimo“, aiškinamojo rašto išvadą dėl Kauno miesto savivaldybės teritorijos bendrojo plano keitimo ir įvertindama tai, kad numatoma atlikti tik tuos Kauno miesto savivaldybės teritorijos bendrojo plano 2018–2019 m. sprendinių įgyvendinimo stebėsenos ataskaitoje nurodytus sprendinių pakeitimus, kurie nekeičia Kauno miesto savivaldybės teritorijos bendrojo plano sprendinių esmės, planavimo tikslų ir uždavinių, Kauno miesto savivaldybės taryba n u s p r e n d ž i a:

1. Nepritarti, kad būtų keičiamas Kauno miesto savivaldybės teritorijos bendrasis planas, patvirtintas Kauno miesto savivaldybės tarybos 2014 m. balandžio 10 d. sprendimu Nr. T-209 „Dėl Kauno miesto savivaldybės teritorijos bendrojo plano patvirtinimo“ ir pakoreguotas Kauno miesto savivaldybės tarybos 2019 m. gegužės 14 d. sprendimu Nr. T-196 „Dėl Kauno miesto savivaldybės teritorijos bendrojo plano korektūros patvirtinimo“.

2. Pavesti Kauno miesto savivaldybės administracijos direktoriui priimti sprendimą dėl 1 punkte nurodyto plano koregavimo organizavimo.

|  |  |  |
| --- | --- | --- |
| Savivaldybės meras |  | Visvaldas Matijošaitis |